cyanic-selkie/wikianc huggingface dataset:
ԼԳԲՏ պատմություն
Վերածնունդ
Վերածննդի դարաշրջանում նույնասեռ հարաբերությունները տեսել են ուժգին ճնշումներ Հռոմեական կաթոլիկ եկեղեցու կողմից։ Նույնասեռական վարքը կտրուկ անցում է կատարում գրեթե ողջ Եվրոպայում բացառապես օրինական լինելուց մինչև պատժելի մահապատժով Եվրոպական երկրների մեծամասնությունում ։ Ֆրանսիայում սոդոմական մեղք առաջ անգամ գործելու դեպքում կորցնում էին իրենց ամորձիները, երկրորդ անգամ գործելու դեպքում՝ առնանդամը, իսկ երրորդ անգամ հրկիզվում էին։ Կանայք, որոնց գտնում էին նույնասեռ հարաբերություններ ունենալիս, նույնպես զրկվում էին օրգաններից կամ մահապատժի ենթարկվում ։ Թովմա Աքվինացին պնդում էր, որ նույնասեռ հարաբերություններից վատ միայն սպանությունն էր մեղքերի դասակարգման մեջ ։ Եկեղեցին օգտագործում էր իր ձեռքի տակ եղած ամեն հնարավորություն, որպեսզի պայքարեր նրա դեմ, ինչն անվանում էր «սոդոմականության կոռուպցիա»։ Տղամարդիկ տուգանվում կամ բանտարկվում էին, իսկ տղաներին մտրակում էին։ Ամենադաժան պատիժները, ինչպիսիք էին խարույկի վրա այրելը, սովորաբար տրվում էին նրանց, ովքեր հանցագործություն էին գործել շատ երիտասարդների նկատմամբ, կամ բռնի ուժով։ Իսպանական ինկվիզիցիան սկսվեց 1480 թվականին, սոդոմական մեղք գործողները քարկոծվում, ամորձատվում և այրվում էին ։ 1532 թվականին Սրբազան Հռոմեական կայսրությունը սոդոմականության համար սահմանեց մահապատիժ։ Հաջորդ տարի Հենրի VIII թագավորը ընդունեց Սոդոմականության մասին օրենք 1533-ը, դարձնելով արական սեռի անձանց միջև բոլոր սեռական հարաբերությունները պատժելի մահապատժով ։
Ֆլորենցյան նույնասեռականություն
Ֆլորենցիան ուներ նույնասեռական ենթամշակույթ, որը ներառում էր ըստ տարիքի բախշված հարաբերություններ ։ 1432 թվականին ստեղծեց Gli Ufficiali di Notte (Գիշերվա սպաներ), որպեսզի արմատախիլ արվեր սոդամականությունը։ Այդ տարվանից մինչև 1502 թվականը, սոդոմականության համար ձերբակալված տղամարդկանց թիվը անցավ 17,000-ը, որոնցից 3000-ը դատապարտվեցին։ Այս թիվը ներառում էր նաև տարասեռական սոդոմականությունը ։
Նույնասեռականության ասոցացումը օտարության հետ
Ֆլորենցիան այնքան հայտնի էր, որ գերմանացիները ընդունել էին Florenzer բառը և օգտագործում էին «սոդոմիտ» բառի փոխարեն ։ Նույնասեռականությունը օտարության հետ ասոցացնելը աստիճանաբար դարձավ հոմոֆոբ հռետորաբանության հիմնաքար, և սկսվեց օգտագործվել զրպարտության համար։ Օրինակ, ֆրանսիացիները 16-րդ և 17-րդ դարերում «նույնասեռականություն»-ը անվանում էին «իտալական արատ», 18-րդ դարում՝ «անգլիական արատ», 19-րդ դարում անվանում էին mœurs orientales (արևելյան բարք), իսկ 1870-ից մինչև 20-րդ դար՝ «գերմանական արատ» ։
Հոգեբանություն և տերմինաբանության փոփոխություններ
Հոգեբանության ոլորտի զարգացումը դարձավ Աստվածաշնչյան դատապատրումից զատ միակ տարբերակը, որի միջոցով կուսումնասիրվեր նույնասեռականությունը։ 1790-ականների Յոհան Վալենտին Մյուլերի գործից հետո նույնասեռականությունը Եվրոպայում եղել է հետազոտությունների մաս ։ Այս ոլորտի հետազոտությունները «հանցագործների» ճշգրիտ քննության մաս էին, մեղքը ապացուցելու և հետագա հետապնդման համար։
Ոմանք պնդում էին, որ նույնասեռականությունը ի ծնե է, մինչդեռ ոմանք էլ պնդում էին, որ նույնասեռականությունը այլ անձնի խանգարման սիմպտոմ էր, որը կապված էր դեգեներացիայի հետ ։
Նույնասեռականության տերմինալոգիայի մեջ կարևոր փոփոխություն առաջ բերեց հոգեբանության ինկվիզիցիան նույնասեռականության հանդեպ։ Օտտո Վեստֆալի արտահայտած «հակառակ սեռական զգացում» և «հոմոսեքսուալ» բառը մտան արևմտյան բառապաշարի մեջ։ «Սոդոմականություն»-ից և «պղծություն»-ից զատ նույնասեռականությունը ունեցավ այլ անվանում ։
Նույնասեռականության տերմինալոգիայի մեջ լրացում է կարծես միշտ փոփոխվող հապավումը, որը արմատները գալիս են 1980 թվականից, երբ իգական սեռի նույնասեռականները սկսեցին տալ իրենց «լեսբի» անվանումը «գեյ» անվանման փոխարեն։ Լրատվամիջոցներում ստիպված եղան ամեն անգամ կրկնել «գեյ և լեսբի», երբ խոսվում էր նույնասեռականների մասին։ Ոչ տարասեռական մարդիկ, ինչպիսիք են երկսեռականներն ու տրանսգենդեր անձինք նույնպես ավելացվեցին գեյերին և լեսբիներին, որը առաջացրեց հայտնի ԼԳԲՏ հապավումը (լեսբի, գեյ, բիսեքսուալ, տրանսգենդեր), սակայն հապավումը երբեմն նաև եղել է ԼԳԲՏՔ, որպեսզի ներառի քվիր անձանց ևս։ Ի (ինտերսեքս) և Ա (ասեքսուալ) տառերը նույնպես երբեմն ավելացվել են։
Ֆրանսիայում նույնասեռականության ապաքրեականացումը
1791 թվականին Հեղափոխական Ֆրանսիան (և Անդորրան) ընդունեցին նոր քրեական օրենսգիրք, որը այլևս չէր քրեականացնում սոդոմականությունը։ Այդպես Ֆրանսիան դարձավ արևմտյան Եվրոպայի առաջին երկիրը, որը ապաքրեականացրեց մեծահասակների միջև, փոխհամաձայնությամբ, նույնասեռական հարաբերությունները ։
Էմանսիպացիայի շարժում Գերմանիայում (1890-ականներից մինչև 1934 թվական)
Մինչև Երրորդ Ռայխը Բերլինը ազատական քաղաք էր, ուներ շատ գեյ բարեր, գիշերային ակումբներ և կաբարեներ։ Կային նույնիսկ դրէգ բարեր, որտեղ տարասեռական և նույնասեռական զբոսաշրջիկները զմայլվում էին դրէգ-քուիններով (արական սեռի անձինք ովքեր ընդունում են կանացի կերպար)։ Հիտլերը կշտամբեց մշակութային դեգեներացիան, մարմնավաճառությունը և սիֆիլիսը իր «Իմ պայքարը» գրքում, այդ ամենից առնվազն մի քանիսում մեղադրելով հրեաներին։
Բերլինը նաև ամենաակտիվն էր աշխարհում ԼԳԲՏ իրավունքների շարժումներում այդ ժամանակ։ Հրեա բժիշկ Մագնուս Հիրշֆելդը 1897 թվականին Բերլինում Գիտամարդասիրական Կոմիտեյի (Wissenschaftlich-humanitäres Komitee, WhK) համահիմնադիր էր, որը պայքարում էր օրենսգրքի տխրահռչակ Պարագրաֆ 175-ի դեմ, որը անօրինական էր դարձնում տղամարդկանց միջև սեռական հարաբերությունը։ Այն նաև փորձում էր հասարակության մեջ ճանաչելի դարձնել նույնասեռական և տրանսգենդեր տղամարդկանց և կանանց։ Այն առաջին հանրային ԼԳԲՏ իրավունքների պաշտպան կազմակերպությունն էր։ Կոմիտեն ուներ մասնաճյուղեր մի քանի այլ երկրներում, լինելով առաջին միջազգային ԼԳԲՏ կազմակերպությունը, սակայն փոքր մասշտաբով։ 1919 թվականին Հիրշֆելդը դարձավ նաև մասնավոր սեքսոլոգիայի գիտահետազոտական ինստիտուտ Institut für Sexualwissenschaft-ի (Սեռականության գիտահետազոտական ինտիտուտ) համահիմնադիր։ Այն ուներ գիտահետազոտական գրադարան և լայնածավալ արխիվ, նաև ներառում էր ամուսնության և սեռական հարաբերության խորհրդատվական գրասենյակ։ Որպես 1920-ականներին նույնասեռականների համար առաջատար քաղաք, Բերլինը ուներ ակումբներ և նույնիսկ ամսագրեր և՛ գեյերի, և՛ լեսբիների համար։ Լեսբի ամսագիր Die Freundin-ը թողարկվեց Ֆրիդրիխ Ռադցուվեյթի կողմից, իսկ 1896 թվականին թողակրվեց գեյ տղամարդկանց Der Eigene ամսագիրը, որպես աշխարհի առաջին գեյ ամսագիր։ Գեյերի առաջին ցույցը տեղի ունեցավ 1922 թվականին Բերլինի Նոլենդորֆպլաց թաղամասում, հավաքելով 400 նույնասեռականների ։
Նացիստական Գերմանիա
Նացիստական Գերմանիայի կառավարության ներքո, մոտ 50,000 տղամարդիկ բանտարկվել են իրենց նույնասեռականության համար և նրանցից հազարավորները մահացել են համակենտրոնացման ճամբարներում։ Պայմանները ճամբարներում ծանր էին հատկապես գեյ տղամարդկանց համար, նրանք ոչ միայն հետապնդման էին ենթարկվում գերմանացի զինվորների կողմից, այլ նաև մյուս բանտարկյալների կողմից։ Հաղորդվել են շատ դեպքեր, երբ գեյ տղամարդիկ մահացել են ծեծկռտուքներից։ Կանանց նույնասեռականությունը տեխնիկապես չէր համարվում հանցագործություն, հետևաբար գեյ կանայք սովորաբար չէին արժանանում այնքան կոշտ վերաբերմունքի, ինչպես գեյ տղամարդիկ։ Չնայած կան որոշ զեկույցներ, որ գեյ կանայք երբեմն բանտարկվում էին իրենց սեռականության համար, հիմնականում այլ հանցանքների անվան տակ, օրինակ «հակասոցիալական» լինելու համար։
Հետապնդումը ԽՍՀՄ-ում և այլ կոմունիստական երկրներում
Հարյուր հազարով մարդիկ նույնասեռականության համար ուղարկվեցին գուլագներ, որտեղից շատերը այդպես էլ չվերադարձան։
Նմանատիպ օրենքներ ընդունվեցին Վարշավյան դաշինքի բոլոր երկրներում և Չինաստանում։ Բացի դրանից, նույնասեռականությունը ԽՍՀՄ-ում հաճախ շահարկվում էր քաղաքական նպատակներով։
Ալան Թյուրինգ
Բրիտանիայում նույնասեռականությունը որպես դիվահար մտքի նշան տեսնելը միայն հիվանդանոցների հոգեբուժական պալատներով չէր սահմանափակվում, այլ նաև առկա էր դատարաններում։ Անչափ հանրաճանաչ է Ալան Թյուրինգի գործը, բրիտանացի մաթեմատիկոս և տեսաբան։ Երկրորդ աշխարհամարտի ժամանակ Թյուրինգը աշխատում էր Բլեթչլի պարկում և հանդիսանում էր ամենախոշոր ճարտարապետներից մեկը Կոլոսուս համակարգչի, որի նպատակն էր նացիստական պատերազմական մեքենա Էնիգմայի կոդերը կոտրելը։ Հաղոջության հասնելու համար նա 1945 թվականին ստացավ Բրիտանական կայսրության շքանշան ։ Չնայած իր երկրին այդպիսի փայլուն ծառայություն մատուցելուն, Թյուրինգը բացահայտ նույնասեռական էր և վաղ 1950-ականներին դա ընկավ բրիտանական կառավարության ուշադրության տակ, և նա ձերբակալվեց Քրեական օրեսնգրքում փոփոխություններ մտցնելու մասին ակտ 1885-ի բաժին 11-ով («կոպիտ անպարկեշտություն») ։ Այդ ժամանակ կար մեծ վախ, որ Թյուրինգի սեռականությունից կարող էին օգուտ քաղել սովետական լրտեսները, և նա ստիպված եղավ ընտրել կամ բանտարկում, կամ էլ սինթեթիկ էստրոգենի ներարկումներ։ Ընտրելով վերջինս, նա հասավ ծանր դեպրեսիայի և 41 տարեկան հասակում ինքնասպանություն գործեց, ուտելով թունավորված խնձոր ։ Ըստ մոտավոր հաշվարկների, 50,000 - 75,000 տղամարդիկ հետապնդվել են այդ օրենքի ներքո, որը մասամբ չեղարկվել է միայն 1967-ին և ամբողջությամբ չեղարկվել 2003 թվականին ։
18-րդ և 19-րդ դարեր
Աստվածաշնչից Ղևտական 20։13 և Պողոս Առաքյալի նամակը Հռոմեացիներին 1։26-27 հատվածները և Սոդոմ և Գոմորի կործանումը սոդոմականության մեջ մեղադրվողների դեմ կիրառված դաժան պատիժների արդարացում էին հանդիսանում ։ Գաղութներում, նույնասեռականությանը առնչվող օրենքների մեծամասնությունը բերվել էին անգլիական անալ սեքսի վերաբերյալ օրենքներից և բոլոր ամերիկյան գաղութներում սահմանված էր մահապատիժ։ Սոդոմականություն գործելու փորձի (նույնասեռականության և զոոֆիլիայի) համար պատիժներից էին բանտարկումը, մտրակումը, աքսորումը կամ տուգանքները ։
20-րդ դարի սկիզբ
20-րդ դարի սկզբին հասարակությունը աստիճանաբար սկսում էր ճանաչել նույնասեռական ենթամշակույթը ։ Ունենալով 3 միլիոնի հասնող բնակչություն, Նյու Յորքի քվիր ենթամշակույթն ուներ ուժեղ ինքնորոշում։ Սակայն այս աճող հանրային ներկայության ներքո տեղի ունեցավ հակադարձում։ ԵՄՔԱ-ն կարողացավ հասնել նրան, որ Կոնգրեսն ու պետական օրենսդրական մարմիններից շատերը ընդունեն խիստ ցենզուրա հաստատող օրենքներ ։ Չնայած իրոնիային, ԵՄՔԱ-ում տեղի ունեցան նույնասեռականության դրսևորումներ։ 1912 թվականին Օրեգոնում սկանդալ բարձրացավ, երբ 50-ից ավելի տղամարդիկ, որոնցից շատերը նշանավոր էին այդ համայնքում, ձերբակալվեցին նույնասեռականության համար։
1920-ականներ
1920-ականերին սկսվեց փոքրամասնությունների և նույնասեռականների ընդունման նոր ժամանակաշրջան, հատկապես ուրբանացված տարածքներում։ Նույնասեռականների հանդեպ հասարակությունը սկսեց լինել համեմատաբար ավելի ընդունող, որը կարճ տևեց և այլևս տեղի չունեցավ մինչև 1970-ականները։ Մինչև 1930-ականների սկիզբը գեյ ակումբները բացահայտ գործում էին ։ Երբ 1930-ականներին պահպանողականությունը կրկին վերադարձավ, հասարակությունը դարձավ անհանդուրժող նույնասեռականության հանդեպ և գեյ դերասանները ստիպված եղան կամ անցնել թոշակի, կամ էլ թաքցնել իրենց սեռականությունը։
1930-ականների վերջ
1930-ականներին Միացյալ Նահանգները դարձավ կրկին պահպանողական։ Այս ժամանակահատվածում կյանքը դժվար էր նույնասեռականների համար, քանի որ նրանք ստիպված էին թաքցնել իրենց վարքը և ինքնությունը ծաղրանքից, և նույնիսկ բանտարկումից խուսափելու համար։ Անցկացվեցին նույնասեռականների դեմ շատ օրենքներ և նույնասեռականությունը հռչակվեց որպես հոգեկան հիվանդություն ։
Երկրորդ աշխարհամարտ
1941 թվականին, երբ Միացյալ Նահանգները սկսեց մասնակցել Երկրորդ աշխարհամարտին, կանայք հնարավորություն ստացան իրենց երկրի համար կամավոր դառնալու և գրեթե 250,000 կանայք անցան ծառայության, նրանց մեծամասնությունը ամուսնացած չէին և 25 տարեկանից երիտասարդ էին ։ Շատ լեսբիներ միացան բանակի կանանց կորպուսին որպեսզի հանդիպեն այլ կանանց հետ և կատարեն «տղամարդու գործ» ։ Պատերազմից հետո շատ կանայք հրաժարվեցին վերադառնալ սեռերի ավանդական դերերին, և օգնեցին փոխել հասարակության տրամադրությունը, որից շունչ առան կանանց շարժումը, քաղաքացիական իրավունքների շարժումը և գեյ ազատագրման շարժումը։
Սթոունվոլյան ապստամբություններ
1959 թվականի ամռանը ոստիկանական ուժերը սկսեցին փակել Նյու Յորքի գեյ բարերը, որոնց թիվը տարվա սկիզբին Մանհեթենում հասնում էր մոտ 25-ի։ Այս ճնշումների պատճառը աջական թերթ NY Mirror-ի թղթակից Լի Մորտիմերի շարունակական արշավն էր։ Եղած գեյ բարերը արագ փակվում էին, իսկ նորերը կարճ կյանք էին ունենում։
1965 թվականին Ջոն Լինդսեյի քաղաքապետ ընտրվելը մեծ փոփոխություն մտցրեց Նյու Յորքի քաղաքականության մեջ և նոր սեռական փոքրամասնությունների նկատմամբ վերաբերմունքի փոփոխությունը սկսեց փոխել քաղաքի հասարակական մթնոլորտը։ Օրենսդրական փոփոխությունների շնորհիվ, ՍՄՀ-ն (սպասարկման մակարդակի համաձայնագիր) դադարեցրեց փակել լիցենզավորված գեյ բարերը ալկոհոլի առկայության համար, և գեյերին ու լեսբիներին սպասարկող բարերը այլևս չհետապնդվեցին։
Սթոունվոլյան ապստամբությունները մի շարք բռնի կոնֆլիկտներ էին գեյ տղամարդկանց, դրէգ-քուինների, տրանսեքսուալների, լեսբիների և ոստիկանների միջև։ Ապստամբությունները սկսվեցին 1969 թվականի հունիսի 27-ին, ուրբաթ, ժամը 1։20-ին, երբ ոստիկանությունը շրջափակեց Սթոունվոլը։ Սթոունվոլը շրջադարձային դեպք դարձավ ժամանակակից գեյ իրավունքների համաշխարհային շարժման համար։ Թերթերում այն քիչ լուսաբանվեց, քանի որ 60-ականներին շատ էին մեծ ապստամբություններն ու հսկայական երթերը, իսկ Սթոունվոլի ապստամբությունը համեմատաբար փոքր էր։ Դա մեկ տարի հետո Քրեյգ Ռոդվելի, Օսկար Ուայլդի անվան գրախանութի սեփականատիրոջ շնորհիվ 5000 ցուցարարների Նյու Յորքի Վեցերորդ Պողոտայում հավաքած հիշատակման երթն էր, որ այդ դեպքին տվեց համապետական հրապարակայնություն և սկիզբ դրեց գեյ շքերթներին։ 1960-ականների վերջում սկսվեց ազատականության և նույնասեռականության հանդեպ հասարակական ընդունման նոր ժամանակաշրջան, որը տևեց մինչև 1970-ականների վերջ։ 1970-ականներին, դիսկո երաժշտության տարածվածությունը և դրա մշակույթը հասարակությանը դարձրեց գեյերի և լեսբիների հանդեպ ավելի ընդունող։ 1979 թվականին սկսված նոր կրոնական վերածնունդը, որը պատեց Միացյալ Նահանգները 1980-ականներին, կրկին բարդացրեց ԼԳԲՏ անձանց կյանքը։
Նույնասեռականության ապաքրեականացումը Միացյալ Նահանգներում (1961-2011)
Սոդոմականությունը ապաքրեականացնող առաջին նահանգը Իլինոյսն էր (1961)։ Միայն 9 տարի հետո, այն ապաքրեականացրեց Կոնեկտիկուտ նահանգը։ 1970-1980-ականներին այդ օրինակին հետևեցին նահանգների մեծամասնությունը։ 14 նահանգները, որոնք դեռ չէին ապաքրեականացրել, ստիպված եղան անել դա Միացյալ Նահանգների գերագույն դատարանի որոշմամբ։
Այգեձոր (Խիզանի գավառ)
Այգեձոր, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճի հարավարևմտյան կողմում։
Այգեձորում էր գտնվում '''Ս. Գամաղիելի''' եկեղեցին ։
Ֆրանկո Կորդովա
Ֆրանկո Կորդովա (Franco Cordova, ), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի ազգային հավաքականում։ 1972–1976 թվականներին եղել է Ռոմայի ավագը։
Նվաճումներ
Ռոմա
Արտաքին հղումներ
Պրոֆիլը NFT-ում
Կատեգորիա:Իտալացի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռոմայի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Իտալիայի հավաքականի ֆուտբոլիստներ
Պոչույկի (գյուղ, Պոպելնյանսկի շրջան)
Պոչույկի (Почуйки), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1746 թվականին։
2001 թվականի տվյալներով Պոչույկի գյուղում բնակվում էր 794 մարդ։ Բնակավայրը զբաղեցնում է 6271 կմ² տարածք։ Բնակչության խտությունը կազմում էր 126,61 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1746 թվականին հիմնադրված բնակավայրեր
Կարեդա (Էստոնիայի շրջան)
Կարեդա շրջան (Kareda vald), շրջան Էստոնիայի Յարվամաա նահանգում։ Շրջանի կենտրոնն է Պեետռի գյուղական ավանը։
Բնակչություն
2010 թվականի տվյալներով շրջանում բնակվում էին 803 մարդ։ Բնակչության խտությունը շրջանում կազմում էր 8,82 մարդ/կմ²։
Արտաքին հղումներ
Կատեգորիա:Էստոնիայի շրջաններ
Հարավային ծովափիղ
Չափսերը
Արուների չափսերը հասնում են 4.2-5.8 մ երկարության (որոշ տվյալներով մինչև 6.2-6.5 մ) և քաշը՝ 3-5 տոննա։ Էգերը ավելի փոքր չափեր ունեն՝ երկարությունը ոչ ավելի քան 2.6-3.0 մ և քաշը՝ 400-900 կգ, հնարավոր է մինչև 1 տոննա։ Նորածինները ունեն 127 սմ երկարություն և 40-46 մինչև 50 կգ քաշ։
Ապրելակերպը
Սնվում են հիմնականում կաղամարներով, որոնք կազմում են իրենց պարենի 75%- ը, սնվում են նաև ձկներով։ Խորջրյա սուզումները մինչև 400-700 մ կատարում են ցերեկային ժամերին։ Սարքերի կողմից ամրագրված ջրի տակ մնալու առավելագույն տևողությունը եղել է 120 րոպե, իսկ առավելագույն խորությունը մի դեպքում 1250 մ, մյուսում՝ 2000 մ։ Ամառային տեղաշարժերի ժամանակ դեպի Անտարկտիդա, այս կենդանիները կարող են հաղթահարել ահռելի հեռավորություններ՝ մինչև 4800 կմ։
Էգերը դառնում են սեռահասուն 2-4, իսկ արուները՝ 3-7 տարեկանում։ Որպես կանոն, բուծման սկզբին արուները ոչ սառույցոտ վայրում ձևավորում են մեծ հարեմներ՝ պարունակող մինչև 50, հազվադեպ 100-300 էգեր։ Ափ դուրս գալու համար նախընտրում են ավազոտ ծովափները։ Սեպտեմբեր-նոյեմբեր ամիսներին էգը ունենում է մեկ ձագ, հազվադեպ՝ երկու։ Կաթով կերակրելը, որի ընթացքում էգերը չեն լքում իրենց ձագերին, տևում է 3-4 շաբաթ։
Ձմեռային ամիսներին այս կենդանիներին կարելի է հանդիպել Անգոլայում, Ավստրալիայում, Նոր Զելանդիայում։ Հնդկական օվկիանոսում հարավային ծովափղերին հանդիպել են Մավրիկիոս կղզում։
Կյանքի տևողությունը արուների մոտ մինչև 20 տարի է, էգերինը՝ 14։
Թշնամիները
Հարավային ծովափղերի միակ թշնամիները ծովային ընձառյուծը և խոյադելֆինն են։
Որսը և բնապահպանական միջոցառումները
XIX դարում հարավային ծովափիղը եղել է ինտենսիվ որսի օբյեկտ։ Հատկապես ոչնչացվեցին մեծ արուները։ 1964 թվականից հարավային ծովափղերի որսը արգելված է Հարավային Ջորջիայում։ Ներկայումս հարավային ծովափիղը պաշտպանվում է միջազգային Կոնվենցիայի կողմից (Convention for the Conservation of Antarctic Seals)։
Ծանոթագրություններ
Կատեգորիա:Մաշկոտանիներ Կատեգորիա:Գիշատիչներ Կատեգորիա:Չվտանգված տեսակներ
Galaxy Unpacked
Galaxy Unpacked, Samsung Electronics ընկերության կողմից կազմակերպվող ամենամյա միջոցառում, որի ընթացքում ցուցադրվում են ընկերության նոր սարքավորումները, այդ թվում՝ սմարթֆոները, պլանշետները և դյուրակիր սարքերը։ Առաջին անգամ միջոցառումը կազմակերպվել է 2009 թվականի հունիսին Սինգապուրում անց կացված Singapore Expo միջոցառման ընթացում, սակայն հիմա հաճախ այն անց է կացվում Բարսելոնայում և Նյու Յորքում ։
Միջոցառման ընթացքում հիմնականում ցուցադրվում են ընկերության նոր ապրանքանիշները։ Այցելուները կարող են մասնակցել ցուցահանդեսին և ստանալ տեղեկություններ ցուցադրվող ապրանքանիշների աշխատանքի մասին։ Ցուցահանդեսի ուղիղ հեռարձակումները իրենց մեջ ներառում են Samsung Galaxy ֆրանչայզինգի երաժշտությունը՝ «Over the Horizon» և կրկնվող անիմացնիան ։
2020 թվականի օգոստոսին կապված COVID-19 համաճարագի հետ, ընկերությունն կազմակերպեց առաջին առցանց ցուցադրությունը, որի ժամանակ ցուցադրվեց Galaxy Note 20 սմարթֆոնը։ Այն հեռարձակվեց Սուվոն քաղաքում տեղակայված ընկերության գրասենյակից և հավաքեց ավելի քան 56 միլլիոն դիտում ։
2023 թվականի փետրվարի 1-ին կազմակերպված Galaxy Unpacked-ը դարձավ առաջին ոչ առցանց միջոցառումը 2020 թվականի համաճարագից հետո ։
Արտաքին հղումներ
Կատեգորիա:Միջոցառումներ Կատեգորիա:Ցուցահանդեսներ Կատեգորիա:Բջջային հեռախոսներ Կատեգորիա:Տեղեկատվական տեխնոլոգիաներ
(2214) Քերոլ
(2214) Քերոլ (Carol), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 3,166928 ա. մ., առավելագույնը մոտենում է 2,3326 ա. մ. հեռավորության վրա և հեռանում 4,0013 ա. մ. ։ Արեգակի շուրջ մեկ ամբողջական պտույտ է կատարում 2058,52 երկրային օրվա ընթացքում, իր ուղեծրով շարժվելով միջինում 0,174883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,24° անկյուն։
Աստերոիդների ցանկ (292801-292900)
Աստերոիդների ցանկ (292701-292800) * Աստերոիդների ցանկ * Աստերոիդների ցանկ (292901-293000)
Սանտա Դոմենիկա Վիտորիա
Սանտա Դոմենիկա Վիտորիա (Santa Domenica Vittoria), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1172 մարդ, բնակչության խտությունը կազմում է 62 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ +39 095։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Տրեմեդալ
Տրեմեդալ (Tremedal), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահանգի Բաիա մարզում։ Մտնում է Բրումադու գավառի կազմի մեջ։ Բնակչությունը կազմում է 20 811 մարդ՝ 2006 թվականի տվյալներով։ Գրավում է 1 779,422 կմ2 տարածք։ Բնակչության խտությունը՝ 11,7 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ծորենի արևելյան
Ծորենի արևելյան, կծոխուրազգիների ընտանիքից եկած տերևաթափ թուփ։
Նկարագիր
Տերևաթափ թուփ է 2-5 մ բարձրությամբ, ընձյուղները անկյունավոր են, հաճախ՝ 130 թեթևակի ակոսավոր, մերկ, ծածկված մանր ոսպնյակներով և 1-4 սմ երկարությամբ փշերով։ Ընձյուղները դեղնագորշավուն են։ Բնափայտը դեղնականաչավուն է, սպիտակ միջուկով։ Տերևները էլիպսաձև են կամ էլիպսանշտարաձև, թարթիչասղոցաեզր, թաղանթանման կամ կաշվեկերպ, սրածայր, մոխրականաչավուն։ Ծաղիկները դեղին են, տհաճ հոտով, հավաքված հուրաններում։ Հատապտուղը հասունանալիս ալ կարմիր է, երկարավուն, հաճելի թթվաշ համով։ Ծաղկում է ապրիլ-մայիս ամիսներին, պտուղները հասունանում են սեպտեմբեր-հոկտեմբերին և ողջ ձմռան ընթացքում մնում են թփի վրա՝ սնունդ հանդիսանալով թռչունների համար։
Տարածվածություն
Տարածված է Կովկասում, Հյուսիսային Իրանում, Փոքր Ասիայում։ Հայաստանի պայմաններում հանդիպում է Արագածի, Գուգարքի, Իջևանի, Բերդի, Նոյեմբերյանի շրջաններում, Սևանի ավազանում, Արարատյան դաշտում, Վայքում, Զանգեզուրում, Մեղրիում, չոր, քարքարոտ թեքությունների վրա, թփուտներում, առավելապես գետահովիտներում։
Կիրառություն
Օգտագործվում են երիտասարդ տերևները և հասուն պտուղները ինչպես թարմ, այնպես էլ որպես համեմունք չորացրած վիճակում։ Պտուղներից պատրաստում են մուրաբա, լիկյորներ և զանազան այլ ըմպելիքներ։ Օգտագործվում է կանաչապատման բնագավառում որպես դեկորատիվ և դիմացկուն թփատեսակ։ Էկոլոգիական խումբը՝ Xllp: Մշակության հավանական շրջանները՝ 1-32 :
Գրականություն
Լ.Հ.Հարությունյան, Քո շրջապատի թփերը, Երևան, 1984։
Ծանոթագրություններ
Կատեգորիա:Թփեր Կատեգորիա:Կծոխուրազգիներ
New Kids: Begin
New Kids: Begin, հարավկորեական բոյ բենդ iKON առաջին ալբոմը։
Ծանոթագրություններ
Կատեգորիա:2017 սինգլներ
Ասանովսկի Սովխոզ-Տեխնիկում
Ասանովսկի Սովխոզ-Տեխնիկում (Асановский совхоз-техникум), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 1688 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր Կատեգորիա:1897 թվականին հիմնադրված բնակավայրեր
Կոշելևո (գյուղ, Կրասնինսկի շրջան)
Կոշելևո (Кошелево), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Մինի Անդեն
Կենսագրություն
Սյուզաննա «Մինի» Անդենը ծնվել է 1978 թվականի հունիսի 7-ին Ստոկհոլմում, Շվեդիա։ «Մինի» մականունն Սյուզաննան ստացել էր դեռ մանկության տարիներին։ 5-18 տարեկանում զբաղվել է գեղասահքով։ 15 տարեկանից աշխատում է Elite մոդելային գործակալությունում ։ Հայտնվել է մի շարք ամսագրերում, ինչպիսիք են՝ Vogue, Marie Claire, Cosmopolitan, ELLE, Maxim : Նկարահանվել է Calvin Klein, Donna Karan, BCBG, Louis Vuitton, Hugo Boss և Gucci ընկերությունների գովազդների տեսահոլովակներում ։ Ինչպես նաև մի քանի անգամ հայտնվել է Victoria's Secret-ի կատալոգներում։ Ներկայումս նա հանդիսանում է Ջորջիո Արմանիի «Armani Code կանանց համար EDP» օծանելիքի դեմքը։ 2001 թվականին նա եղել է Միսս Տիեզերքի ժյուրին ։ Նկարահանվել է Clairol’s Natural Instincts Haircolor (2004), Schwarzkopf Soyance (2010) գովազդներում։
Անձնական կյանք
2001 թվականի օգոստոսին ամուսնացել է մոդել Տեբեր Շրոդրերի հետ։ Ներկայումս նրանք միասին ապրում են Լոս Անջելեսում։
Ծանոթագրություններ
Կատեգորիա:Դերասանուհիներ այբբենական կարգով Կատեգորիա:Շվեդ մոդելներ Կատեգորիա:Շվեդ դերասանուհիներ
Պոպելնյա (գյուղ, Պոպելնյանսկի շրջան)
Պոպելնյա (Попільня), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1600 թվականին։
2001 թվականի տվյալներով Պոպելնյա գյուղում բնակվում էր 1 879 մարդ։ Բնակավայրը զբաղեցնում է 4305 կմ² տարածք։ Բնակչության խտությունը կազմում էր 436,47 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Գուադալուպե (կղզի)
Գուադալուպե կղզի (Isla Guadalupe), հրաբխային կղզին տեղակայված է խաղաղ օվկիանոսում, պատկանում է Մեքսիկային։ Գուադալուպե կղզին Մեքսիկայի Էնսենադա մունիցիպալիտետի մի մասն է կազմում։ Կղզու փոստային ծածկագիրը հետևյալն է՝ 22997։
Աշխարհագրություն
Գտնվում է 241 կիլոմետր հեռավորության վրա Ներքին Կալիֆորնիա թերակղզու ափերից՝ արևմուտքից և հարավ-արեւմուտքից 400 կմ Էնսենադա քաղաքից։ Խաղաղ օվկիանոսի մյուս երկու խմբերը, որոնք պատկանում են Մեքսիկային և մայրցամաքային ելուստներ չեն, հանդիսանում են Revillagigedo-ի և Rocas-Alihos-ի կղզիներ։ Կղզին բաղկացած է երկու վահանաձև հրաբուխներից, իսկ հյուսիսային հրաբուխը ավելի բարձրադիր է և երիտասարդ։
Ծանոթագրություններ
Կատեգորիա:Մեքսիկայի կղզիներ
Միխալինա Վիսլոցկայա
Միխալինա Աննա Վիսլոցկայա (Michalina Anna Wisłocka, օրիորդական ազգանունը՝ Բրաուն (Braun), ), լեհ բժիշկ-գինեկոլոգ, սեքսոլոգ, «Սիրո արվեստը» գրքի հեղինակ, որը սեռական մշակույթի հարցերով առաջին փորձագիտական ձեռնարկն էր կոմունիստական ճամբարի երկրներում ։
Կենսագրություն
1978 թվականին լույս է տեսել Վիսլոցկայայի «Սիրո արվեստը» ձեռնարկը, որից հետո Լեհաստանում սկսեցին թափ հավաքել մարդու սեռական վարքագծի և սեռական հարցերի բացահայտ քննարկումները։ Գիրքը դարձավ բեսթսելլեր, այն մեծ պահանջարկ էր վայելում և ընդհանուր առմամբ վաճառվեց 7 միլիոն օրինակ։
Մահ
Միխալինա Վիսլոցկայան մահացել է Վարշավայի հիվանդանոցներից մեկում՝ սրտամկանի ինֆարկտից առաջացած բարդությունների պատճառով ։ Թաղված է Վարշավայի լյութերական գերեզմանոցում 2005 թվականի փետրվարի 11-ին։
Հիշատակ
Միխալինա Վիսլոցկայայի անունով է կոչվում Լյուբնևիցեի Սիրո զբոսայգին, ինչպես նաև Լոձի պուրակներից մեկը ։ 2017 թվականին էկրան բարձրացավ ռեժիսոր Մարիա Սադովսկայայի կենսագրական ֆիլմը՝ «Սիրո արվեստը։ Միխալինա Վիսլոցկայայի պատմությունը» հայտնի լեհ գինեկոլոգ սեքսոպաթոլոգի մասին ։
Ծանոթագրություններ
Կատեգորիա:Բժշկական գիտությունների դոկտորներ Կատեգորիա:Գինեկոլոգներ Կատեգորիա:Լեհ գրողներ Կատեգորիա:Լեհ բժիշկներ
Սիերա Գրանդի
Սիերա Գրանդի (Serra Grande), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Իտապորանգա գավառի կազմի մեջ։ Բնակչությունը կազմում է 3045 մարդ՝ 2006 թվականի տվյալներով։ Գրավում է 83,473 կմ2 տարածք։ Բնակչության խտությունը՝ 36,5 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Էրնիս
Էրնիս, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գյուղը կոչվում էր նաև Էրմիկ ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ասավբաշևո
Բնակչությունը 2009 թվականին գրանցված տվյալներով կազմում էր 420 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Վաիվառա
Վաիվառա (Vaivara), գյուղ Էստոնիայի Իդա-Վիրումաա նահանգի Վայվառա շրջանում։
Արտաքին հղումներ
Կատեգորիա:Էստոնիայի Իդա-Վիրումաա նահանգի Վայվառա շրջանի բնակավայրեր Կատեգորիա:Էստոնիայի գյուղեր
Կոնք (Ավերոնի գավառ)
Կոնք (Conques), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 281 մարդ, բնակչության խտությունը` 9.21 մարդ/կմ²։ Բնակավայրը զբաղեցնում է 30.51 կմ² տարածք։
2016 թվականի հունվարից բնակավայրը Գրան Վաբր, Նոայակ, Սեն Սիպրիեն սյուր Դուրդու համայնքների հետ միասին հանդիսանում է Կոնք ան Ռուերգ համայնքի մաս։
Աշխարհագրություն
Գտնվում է Փարիզ քաղաքից 480 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 32 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 167 աշխատունակ (15-64 տարեկան) բնակիչ, որոնցից ակտիվ էին 121-ը, իսկ ոչ ակտիվները` 46։ Ակտիվության ցուցանիշը կազմում է 72,5 %։ 121 աշխատունակ մարդկանցից աշխատել է 105 անձ (62 տղամարդ և 43 կին)։ Գործազուրկ են եղել 16 անձ (6 տղամարդ և 10 կին)։ 46 անաշխատունակներից 8-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կտավախոտ սովորական
Կտավախոտ սովորական, խլածաղկազգիների ընտանիքին պատկանող դեղաբույս։
Նկարագրություն
Տահաճ հոտով, առանցքային արմատով և ուղուղ, վերին մասում գեղձային մազիկներով ծածկված ցողունով բազմամյա խոտաբույս է, որի բարձրություն 40-70 սմ է։ Նստադիր, կանաչ, հերթադիր, գծային-նշտարաձև տերևները խիտ են դասավորված։ Երկարավուն խիտ ողկույզներում հավաքված են դեղին ծաղիկները։ Բաժակը բաժանված է հինգ սրածայր երկարավուն-ձվաձև թերթիկների։ Երկշուրթ դեղին պսակի պսակաթերթիկները միաձուլվելով, առաջացնում են խողովակ, ունեն վառ նարնջագույն ուռուցիկ հատված ստորին շուրթի վրա, փակ երախ և երկար խթան։ Սև սկավառակաձև սերմերով պտուղը երկարավուն բազմասերմ տութիկ է, որը բացվում է գագաթնային մասում ։
Տարածվածություն
Որպես մոլախոտ աճում է խոտածածկ լանջերին, մերձալպյան մարգագետիններում, անտառաեզրերին և գետափերին։ Հանդիպում է Շիրակի, Լոռու, Գեղարքունիքի, Կոտայքի մարզերում։ Գեղարզարդային և թունավոր բույսեր են ։
Նշանակություն
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում։ Բույսի պատրաստուկներն ունեն քրտնաբեր, միզամուղ, լեղամուղ և թույլ լուծողական ազդեցություն, կիրառվում են նաև թութքի, որքինի և պսորիազի բուժման համար ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Խլածաղկազգիներ Կատեգորիա:Բազմամյա բույսեր Կատեգորիա:Թունավոր բույսեր Կատեգորիա:Խոտաբույսեր
Զլատան Իբրահիմովիչ
Զլատան Իբրահիմովիչ (Zlatan Ibrahimović,, հոկտեմբերի 3, 1981, Մալմյո, Շվեդիա), բոսնիա-խորվաթական ծագում ունեցող շվեդ ֆուտբոլիստ, Միլանի ֆուտբոլային ակումբի հարձակվող, Շվեդիայի հավաքականի նախկին ավագ ։ Համարվում է իր սերնդի ամենաանկանխատեսելի և արհեստավարժ հարձակվողներից մեկը ։ «The Guardian» թերթի վարկածով՝ Զլատանը 2013 թվականի աշխարհի լավագույն ֆուտբոլիստների ցանկում զբաղեցրել է 3-րդ տեղը ։ Շվեդական «Dagens Nyheter» ամսագրի վարկածով՝ Իբրահիմովիչը պետության բոլոր ժամանակների լավագույն մարզիկների շարքում զբաղեցրել է 2-րդ տեղը ։
12 տարեկան հասակից հանդես է եկել «Մալմյոյի» երիտասարդական ակումբների կազմում, իսկ 1999 թվականին նորամուտն է նշել հիմնական կազմում։ Ակումբի հիմնական կազմում 2 տարի անցկացնելուց հետո՝ 2001 թվականի ամռանը, 7,8 միլիոն եվրոյի դիմաց տեղափոխվել է հոլանդական «Այաքս»։ Ամստերդամում անցկացրած 3 մրցաշրջանի ընթացքում Զլատանը թիմի հետ նվաճեց 2 չեմպիոնական տիտղոս (2001-2002, 2003-2004) և մեկ երկրի գավաթ (2002)։ 2004 թվականի ամռանը 16 միլիոն եվրոյի դիմաց տեղափոխվեց իտալական «Յուվենտուս»։ Իր առաջին մրցաշրջանում նա թիմի հետ դարձավ Իտալիայի չեմպիոն։ 2005-06 մրցաշրջանում թիմը պաշտպանեց տիտղոսը, սակայն «Կալչոպոլիի» հետևանքով 2 չեմպիոնություններն էլ չեղարկվեցին։ Դրանից հետո 24,8 միլիոն եվրոյի դիմաց Իբրահիմովիչը տեղափոխվեց «Ինտեր»։ «Սևակապույտների» կազմում անցկացրած 3 մրցաշրջանի ընթացքում Զլատանը ակումբր հետ նվաճեց 3 Սկուդետտո անընդմեջ։ 2009 թվականի ամռանը 46 միլիոն եվրոյի դիմաց և Սամուել Էտոյի փոխարեն տեղափոխվեց իսպանական «Բարսելոնա»։ Ակումբի կազմում դարձավ Աշխարհի ակումբային առաջնության հաղթող, Իսպանիայի չեմպիոն, ՈՒԵՖԱ-ի Սուպերգավաթի գավաթակիր։ Սակայն «կապտանռնագույնների» գլխավոր մարզիչ Խոսեպ Գվարդիոլայի հետ տարաձայնությունների պատճառով Իբրահիմովիչը 2010 թվականի ամռանը վարձավճարով տեղափոխվեց «Միլան», իսկ 2011 թվականին վերջինս գնեց ֆուտբոլիստի տրանսֆերային իրավունքները։ Սերիա A վերադառնալուց հետո առաջին մրցաշրջանում Իբրահիմովիչը կրկին թիմի հետ դարձավ Իտալիայի չեմպիոն։ 2012 թվականին «Միլանի» ֆինանսական խնդիրների պատճառով Իբրահիմովիչն ու Տիագո Սիլվան վաճառվեցին «Պարի Սեն-Ժերմենին»։ Գործարքի արժեքը կազմեց 60 միլիոն եվրո։ «Փարիզեցիների» կազմում շվեդը 3 անգամ անընդմեջ դարձավ Ֆրանսիայի չեմպիոն։ Փարիզյան ակումբի պատմության լավագույն ռմբարկուների ցանկում Իբրան զբաղեցնում է 1-ին հորիզոնականը ։
2001 թվականին նորամուտը նշեց Շվեդիայի հավաքականում։ Խաղացել է 4 ՈՒԵՖԱ Եվրոպայի առաջնություններում (2004, 2008, 2012, 2016) և 2 աշխարհի առաջնություններում (2002 և 2006)։ Շվեդիայի ազգային հավաքականի պատմության լավագույն ռմբարկուն է ։
Վաղ կյանք
Իբրահիմովիչը ծնվել է Մալմյոյի Ռուսենգորդ շրջանում՝ հարավսլավացի ներգաղթյալների ընտանիքում։ Նրա հայրը՝ Շեֆիկ Իբրահիմովիչը, բոսնիական իսլամադավան սլավոն է՝ Տուզլայից, մայրը՝ Յուրկա Գրավիչը, խորվաթ է՝ Զադարից։ Նրանք հանդիպել և ամուսնացել են Շվեդիայում ։ 8 տարեկանում Զլատանն սկսեց հանդես գալ «Բալկան» ակումբի մանկական թիմում, որտեղ կարող էին խաղալ միայն բալկանյան երկրներից գաղթածները ։ Նրան միանգամից անդամագրեցին ավելի բարձր տարիքային խմբում։ Մի անգամ Իբրահիմովիչը, հանդես գալով «Բալկանի» մանկական թիմում, վատ պահվածքի պատճառով մնաց պահեստայինների նստարանին։ Ընդմիջմանը նրա թիմը զիջում էր 0:4 հաշվով, և մարզիչը Զլատանին թույլ տվեց դաշտ դուրս գալ։ Վերջինս խփեց 8 գնդակ, իսկ նրա թիմը հաղթեց 8:4 հաշվով ։
«Մալմյո»
12 տարեկան հասակում փորձաշրջան անցավ «Մալմյո» ակումբում ։ 1995-1999 թվականներին խաղաց ակումբի երիտասարդական թիմերում։ 1999 թվականին նորամուտը նշեց ակումբի հիմնական կազմում. այդ մրցաշրջանում ակումբը վերջին 63 մրցաշրջանների ընթացքում առաջին անգամ շվեդական բարձրագույն դիվիզիոնից դուրս մնաց։ 2000 թվականի մրցաշրջանում Սուպերետանում (2-րդ դիվիզիոնում) 12 գոլ խփեց՝ այդպիսով մեծ դեր ունենալով ակումբի՝ բարձրագույն լիգա վերադառնալու գործում։ Նրա խաղը հետաքրքրեց լոնդոնյան «Արսենալի» գլխավոր մարզիչ Արսեն Վենգերին։ Սակայան Իբրահիմովիչին դուր չեկավ այն, որ իր հետ միանգամից պայմանագիր կնքել չեն պլանավորում, այլ ուզում են, որ նա որոշ ժամանակ մարզվի թիմի հետ, որպեսզի կարողանան գնահատել նրան ։ Շվեդիայում ևս մեկ տարի խաղալով՝ Զլատանը տեղափոխվեց «Այաքս»։ Տրանսֆերի արժեքը կազմեց 7,8 միլիոն եվրո ։ Մինչ այդ շվեդական ակումբը իր խաղացողների դիմաց այդքան գումար չէր ստացել ։
«Այաքս»
2001 թվականի ապրիլի 2-ին Իբրահիմովիչը ներկայացվեց որպես «Այաքսի» խաղացող ։ Ակումբի տեխնիկական տնօրեն Լեո Բենհակերը և մարզիչ Կո Ադրիանսեն հայտարարեցին, որ նրանք վաղուց էին հետևում երիտասարդ հարձակվողին ։ Մամուլի ասուլիսի ժամանակ Զլատանն ասաց, որ «Այաքսն» իդեալականորեն համապատասխանում է իրեն որպես ֆուտբոլային ակումբ ։ Շվեդական թերթին տված հարցազրույցում Իբրահիմովիչն իր տեղափոխությունը մեկնաբանել է այսպես. «Երբ ես 15 տարեկան էի, խաղում էի Ամստերդամի երիտասարդական առաջնությունում։ «Այաքսի» մասին, իհարկե, դեռ այն ժամանակ գիտեի։ Սա մեծ ակումբ է։ Իմ երազանքը կատարվեց. ես այստեղ եմ խաղալու» ։
Հենց առաջին խաղերից Իբրահիմովիչն սկսեց ցույց տալ իր կարողությունը։ 6 ընկերական խաղերում նա 18 գոլ խփեց ։ «Կարմրա-սպիտակների» կազմում իր առաջին պաշտոնական խաղը շվեդը խաղաց օգոստոսի 8-ին՝ Չեմպիոնների Լիգայի շրջանակներում կայացած շոտլանդական «Սելտիկի» դեմ՝ փոխարինման դուրս գալով 46-րդ րոպեին ։ Իր թիմը զիջեց 1:3 հաշվով, իսկ Զլատանը հիասթափվեց այն բանից, որ չհայտնվեց մեկնարկային կազմում ։ 11 օր անց նա նորամուտը նշեց Նիդերլանդների առաջնությունում՝ խաղադաշտում հայտնվելով «Ռոդայի» դեմ խաղում ։ Առաջնության 2-րդ տուրում Զլատանը խփեց իր առաջին գոլը՝ հաշիվը բացելով «Ֆեյենորդի» դեմ դերբիում ։ Հոկտեմբերին Իբրահիմովիչն ստացավ հինգխաղյա որակազրկում հակառակորդին արմունկով հարվածելու համար։ Այդ դեպքը տեղի ունեցավ սեպտեմբերի 30-ին «Գրոնինգեն»-«Այաքս» խաղում և աննկատ չմնաց հանդիպման գլխավոր մրցավարի կողմից։ Մի քանի օրից Նիդերլանդների թագավորական ֆուտբոլային միության դատախազը հետաքննություն սկսեց «Իբրահիմովիչի գործով»  ։ Արդյունքում կարգապահական կոմիտեն հարձակվողին որակազրկեց 5 խաղով ։ 2001-2002 մրցաշրջանում «Այաքսը» դարձավ Նիդերլանդների չեմպիոն։
Հաջորդ մրցաշրջանում Իբրահիմովիչն աչքի ընկավ Չեմպիոնների Լիգայում։ Ֆրանսիայի չեմպիոն «Լիոնի Օլիմպիկի» դեմ այդ առաջնության իր առաջին խաղում նա 2 գոլ խփեց։ Տվյալ մրցաշրջանում «Այաքսը» հասավ մինչև քառորդ եզրափակիչ, որտեղ նվազագույն հաշվով զիջեց առաջնության ապագա հաղթողին՝ իտալական «Միլանին»։ Ազգային առաջնությունն «Այաքսն» ավարտեց 2-րդ հորիզոնականով՝ հաղթողի տիտղոսը զիջելով «ՊՍՎ Էյնդհովենին»։
2003-2004 մրցաշրջանում «Այաքսը» վերադարձրեց չեմպիոնի տիտղոսը։ 2003 թվականի սեպտեմբերի 16-ին «Միլանի» դեմ խմբային խաղում Իբրահիմովիչի դեմքին հարվածելու համար կիսապաշտպան Ջենարո Գատուզոն հեռացվեց խաղադաշտից ։ Այդ մրցաշրջանում «Այաքսին» չհաջողվեց դուրս գալ խմբային փուլից։
2004 թվականի օգոստոսի 22-ին նա գոլ խփեց «Բրեդայի» դարպասին, որը «Եվրոսպորտ» ալիքի հեռուստադիտողների կողմից ճանաչվեց տարվա լավագույն գոլ ։ 2004 թվականի օգոստոսի 31-ին՝ տրանսֆերային պատուհանի փակման վերջին օրը, Իբրահիմովիչը լքեց «Այաքսը» և տեղափոխվեց «Յուվենտուս»։
«Այաքսում» անցկացրած 3 տարիները նրան բերեցին 2 չեմպիոնական տիտղոս, 1 գավաթ, 38 գոլ և մշտական տեղ Շվեդիայի առաջին հավաքականի կազմում։
«Յուվենտուս»
2004 թվականի օգոստոսի 31-ին Իբրահիմովիչը պայմանագիր կնքեց «Յուվենտուսի» հետ։ Տրանսֆերի արժեքը կազմեց 16 միլիոն եվրո ։ Դավիդ Տրեզեգեի հաճախակի վնասվածքների պատճառով Զլատանն սկսեց հայտնվել մեկնարկային կազմում, ինչը նրան թույլ տվեց մինչև մրցաշրջանի վերջը 16 գոլ խփել։ 2005 թվականի ամռան սկզբին իտալական ԶԼՄ-ները հաղորդեցին, որ «Ռեալ Մադրիդն» Իբրահիմովիչի համար 70 միլիոն եվրո է առաջարկել։ Հետագայում պարզվեց, որ դա կեղծ տեղեկություն էր՝ նախաձեռնված Իբրահիմովիչի գործակալ Մինո Ռայոլայի կողմից՝ շվեդի տրանսֆերային արժեքը բարձրացնելու համար ։ 2005 թվականի նոյեմբերի 14-ին Իբրահիմովիչն ստացավ շվեդական «Ոսկե գնդակը», որը հանձնվում է տարվա լավագույն շվեդ ֆուտբոլիստին ։
Հաջորդ մրցաշրջանում Իբրահիմովիչի դերը «Յուվենտուսի» հարձակման գծում փոխվեց։ Նա սկսեց ավելի քիչ գոլ խփել։ 2-րդ պլան գնալով՝ նա մրցաշրջանն ավարտեց բոլոր առաջնություններում խփած 10 գոլով։ Չեմպիոնների Լիգայում «Յուվենտուսը» հասավ մինչև քառորդ եզրափակիչ՝ զիջելով եզրափակչի ապագա մասնակից «Արսենալին» ։ Զլատանը «Յուվենտուսի» կազմում 2-րդ անգամ անընդմեջ հաղթեց Սկուդետտոն։ Թիմը հավաքեց 91 միավոր և կրեց ընդամենը 1 պարտություն։ Ընդհանուր առմամբ Իբրահիմովիչը «Յուվենտուսի» կազմում անցկացրեց 70 խաղ և խփեց 26 գոլ։ 2006 թվականի ամռանը «Յուվենտուսը» կոռուպցիոն սկանդալի պատճառով կորցրեց չեմպիոնական տիտղոսները, որոնք ստացել էր նախորդ 2 մրցաշրջաններում։ Թիմը տեղափոխվեց Սերիա B, իսկ Իբրահիմովիչը լքեց «Յուվենտուսը»՝ չցանկանալով խաղալ իտալական երկրորդ դիվիզիոնում ։
«Ինտեր»
2006 թվականի օգոստոսի 10-ին Իբրահիմովիչը Միլանի «Ինտերի» հետ կնքեց 4 տարվա պայմանագիր։ Տրանսֆերի արժեքը կազմեց 24,8 միլիոն եվրո ։ Դա տեղի ունեցավ 30-ամյա Պատրիկ Վիեյրայի՝ «Յուվեից» ներաձուրիների կազմ տեղափոխվելուց մի քանի օր անց ։ Մամուլի ասուլիսի ժամանակ Զլատանն ասաց, որ փոքր տարիքում «Ինտերը» եղել է իր սիրած ակումբը ։ Սեպտեմբերի 9-ին Սերիա A-ի 2006-07 մրցաշրջանի շրջանակներում կայացած «Ֆիորենտինայի» դեմ խաղում Իբրահիմովիչն իր առաջին գոլը խփեց «Ինտերի» կազմում՝ աչքի ընկնելով 61-րդ րոպեին  ։
Ռոբերտո Մանչինիի գլխավորությամբ Իբրահիմովիչը դարձավ «Ինտերի» գլխավոր աստղը։ Հիմնական կազմում մշտական տեղ ստանալով՝ նա սկսեց ավելի ու ավելի լավ խաղալ։ 2006-2007 մրցաշրջանում Զլատանը 15 գոլ խփեց, իսկ «Ինտերը» վերջին 17 տարիների ընթացքում հաղթեց իր առաջին Սկուդետտոն։ «Օձերը» մրցաշրջանն ավարտեցին հավաքած 97 միավորով՝ սահմանելով լիգայի ռեկորդ։ Չեմպիոնների Լիգայի 2006-2007 մրցաշրջանում «սևասպիտակները» հասան մինչև 1/8 եզրափակիչ՝ 2 փուլով հակամարտությունում զիջելով «Վալենսիային»։
2007 թվականի սեպտեմբերի 16-ին Իբրահիմովիչը Սերիա A-ում 100-րդ խաղը խաղաց։ 2007-2008 մրցաշրջանի սկզբում Զլատանն ակումբի հետ պայմանագիրը երկարաձգեց մինչև 2013 թվականի հունիսը ։ Նոր պայմանագրով շվեդն սկսեց ստանալ տարեկան 9 միլիոն եվրո՝ դառնալով աշխարհի ամենաբարձր վարձատրվող ֆուտբոլիստը ։ Զլատանը Չեմպիոնների Լիգայի 2007-2008 մրցաշրջանի խմբային փուլում խաղում «ՊՍՎ Էյնդհովենի» դարպասին դուբլ ձևակերպեց։ 2005 թվականի դեկտեմբերից սկսած «Ինտերի» կազմում այդ գոլերն Իբրահիմովիչի համար առաջինն էին Եվրոպայում և եվրոգավաթներում։ Նոյեմբերի 7-ին՝ խմբային փուլի խաղում, Զլատանն «իննյակին» հիասքանչ գոլ խփեց՝ գրավելով «ԲԿՄԱ»-ի դարպասը։ Հետագայում այդ գոլն օգտագործեցին որպես Չեմպիոնների Լիգայի խաղերի գովազդային գլխազարդ ։ Բայց փլեյ-օֆֆում նա լավագույն ձևով չխաղաց, և «Ինտերը» կրկին դուրս մնաց 1/8 եզրափակչից՝ պարտվելով «Լիվերպուլին», իսկ Զլատանը՝ Ոսկե գնդակի հավակնորդների ցանկից ։ Հետո եղան վնասվածքներ, և առանց Իբրահիմովիչի «Ինտերը», հսկայական տարբերություն ունենալով հետապնդողներից, վերջին տուրում կորցրեց գրեթե ամբողջ առավելությունը։ Միայն «Պարմայի» դեմ խաղում Իբրահիմովիչի՝ խաղադաշտ դուրս գալը և նրա «ոսկե դուբլը» թույլ տվեցին «Ինտերին» հաղթել Սկուդետտոն ։
Այն պահին, երբ «Ինտերը» գլխավորեց Ժոզե Մոուրինյոն, Զլատանը Սերիա A-ի գլխավոր աստղն էր։ 2008 թվականի հոկտեմբերի 4-ին Զլատանը «Բոլոնիայի» դարպասին գեղեցիկ գոլ խփեց. Ադրիանոն եզրային փոխանցում կատարեց դարպասի մոտակա անկյունը, իսկ Զլատանը կրնկով տեխնիկորեն հարվածեց թռչող գնդակին  ։ 2008-2009 մրցաշրջանն Իբրահիմովիչի համար շատ հաջող էր. նա դարձավ լիգայի լավագույն ռմբարկուն՝ խփելով 25 գոլ, իսկ «Ինտերը» 3-րդ անգամ անընդմեջ դարձավ չեմպիոն՝ սեփական հարկի տակ չկրելով ոչ մի պարտություն։ Սակայն Եվրոպայում «Ինտերը» լրիվ ձախողվեց։ Ակումբը «Մանչեսթեր Յունայթեդի» կողմից Չեմպիոնների Լիգայի 1/8 եզրափակչից դուրս մնաց ։ Փլեյ-օֆֆի 6 խաղերում, որոնցում Իբրահիմովիչը խաղացել է, թիմը գոլ է խփել միայն մեկում։ Դա փակուղի էր ինչպես ակումբի, այնպես էլ Իբրահիմովիչի համար։ Դրանից հետո մամուլում խոսակցություններ հայտնվեցին Զլատանի՝ «Բարսելոնա» հնարավոր տեղափոխության մասին։
«Բարսելոնա»
Մաքսվելի տրանսֆերից հետո կատալոնական ակումբի նախագահ Ժոան Լապորտան հայտարարեց, որ համաձայնություն է կնքվել «Բարսելոնայի» և «Ինտերի» միջև՝ Իբրահիմովիչի տրանսֆերի հարցով։ «Ինտերի» կազմում իր վերջին խաղը Զլատանը խաղաց «Չելսիի» դեմ՝ World Football Challenge 2009 առաջնության ժամանակ ։ 2009 թվականի հուլիսի 27-ին շվեդը բուժզննում անցավ, որից հետո 62 հազար հանդիսատեսների ներկայությամբ ֆուտբոլիստը ներկայացվեց Կամպ Նոուում ։ Զլատանը կնքեց 5 տարվա պայմանագիր ։ «Ինտերից» «կապտանռնագույնների» կազմ նրա տեղափոխությունն արժեցավ 46 միլիոն եվրո։ Բացի դրանից միլանյան ակումբ ուղարկվեց Սամուել Էտոն, ով գնահատվեց 20 միլիոն եվրո ։ Գործարքի մաս պետք է կազմեր նաև Ալեքսանդր Հլեբը, սակայն վերջինս հրաժարվեց վարձավճարով տեղափոխվել Իտալիա, որից հետո «Բարսելոնան» շվեդի համար վճարեց ևս 5 միլիոն եվրո ։ Արդյունքում «Ինտերն» ստացավ 69,5 միլիոն եվրո , բայց նրանց մի մասը (մոտ 4,5 %-ը) վերաբաժանվեց երիտասարդական ակումբներին՝ համաձայն «համերաշխության հարկի» ։
Հոկտեմբերի 20-ին Չեմպիոնների Լիգայի 2009-2010 մրցաշրջանի շրջանակներում կայացած Կազանի «Ռուբինի» դեմ խաղում Զլատանն իր առաջին գոլը խփեց։ 5 օր հետո Իբրահիմովիչը դուբլ ձևակերպեց՝ աչքի ընկնելով «Ռեալ Սարագոսայի» դեմ խաղում (6:1) ։ Այնուհետև նոյեմբերի 7-ին Իբրահիմովիչն ազդրի վնասվածք ստացավ և շարքից դուրս մնաց 3 շաբաթով։ Նա խաղադաշտ վերադարձավ «Ռեալ Մադրիդի» դեմ խաղում՝ 2-րդ խաղակեսի սկզբին փոխարինելով Թիերի Անրիին, իսկ 56-րդ րոպեին Դանի Ալվեսի փոխանցումից հետո խփեց հաղթական գնդակը ՝ 7 խաղում 7-րդ անգամ աչքի ընկնելով ։ 2009 թվականի դեկտեմբերի 19-ին Զլատանը դարձավ Աշխարհի ակումբային առաջնության հաղթող՝ եզրափակչում հաղթելով արգենտինական «Էստուդիանտեսին» (2:1)։
2010 թվականի առաջին գոլը Զլատանը խփեց փետրվարի 14-ին «Ատլետիկո Մադրիդի» դեմ խաղում։ Մարտի 6-ին «Ալմերիայի» դեմ խաղում (2:2) Իբրահիմովիչը կարմիր քարտ ստացավ, ինչից հետո բաց թողեց 1 հանդիպում ։ Պրեմիերայի շրջանակներում «Ատլետիկ Բիլբաոյի» դեմ կայանալիք խաղից առաջ՝ մարզման ժամանակ, Զլատանը վնասեց սրունքի եռագլուխ մկանը, որի պատճառով բաց թողեց Չեմպիոնների Լիգայի 2009-2010 մրցաշրջանի քառորդ եզրափակչում «Արսենալի» դեմ կայանացած պատասխան խաղը (4:1), Էլ Կլասիկոն (2:0) և առաջնության հաջորդ՝ «Դեպորտիվոյի» դեմ կայացած խաղը։ Նա խաղադաշտ վերադարձավ «Էսպանյոլի» դեմ խաղում՝ փոխարինման դուրս գալով հանդիպման 82-րդ րոպեին։
Իբրահիմովիչը մրցաշրջանն ավարտեց խփած 16 գնդակով, իսկ «Բարսելոնան», 38 խաղում հավաքելով 99 միավոր, հաղթեց Լա Լիգան։ «Բարսայի» կազմում իր վերջին գնդակը շվեդը խփել է օգոստոսի 14-ին Իսպանիայի Սուպերգավաթի շրջանակներում կայացած «Սևիլյայի» դեմ խաղում, իսկ օգոստոսի 25-ին «կապտանռնագույնների» կազմում խաղաց վերջին խաղը։ Դա Ժուան Գամպերի Գավաթի շրջանակներում կայացած «Միլանի» դեմ խաղն էր, որից հետո ԶԼՄ-ներում սկսեցին տեղեկություններ հայտնվել Իբրահիմովիչի և «Բարսելոնայի» մարզիչ Խոսեպ Գվարդիոլայի միջև եղած տարաձայնությունների մասին ։
«Միլան»
2010 թվականի օգոստոսի 28-ին հայտարարվեց Իբրահիմովիչի՝ վարձավճարով «Միլան» տեղափոխությունը, որի ավարտից հետո իտալական թիմը 24 միլիոն եվրոյով կարող է գնել ֆուտբոլիստի իրավունքները  ։ Սեպտեմբերի 11-ին Սերիա A-ի 2010-2011 մրցաշրջանի 2-րդ տուրի շրջանակներում «Չեզենայի» դեմ կայացած արտագնա խաղում Իբրահիմովիչը խաղաց ամբողջ խաղը և 86-րդ րոպեին չիրացրեց 11 մետրանոցը (հարվածեց դարպասաձողին) ։ «Միլանի» կազմում իր առաջին գոլերն Իբրահիմովիչը խփել է սեպտեմբերի 15-ին՝ Չեմպիոնների Լիգայի 2010-2011 մրցաշրջանի շրջանակներում ֆրանսիական «Օսերի» դեմ կայացած խաղում՝ աչքի ընկնելով 66-րդ և 69-րդ րոպեներին  ։ Նոյեմբերի 14-ին տեղի ունեցավ Միլանյան դերբին, որի ժամանակ Իբրահիմովիչը խփեց միակ գնդակը՝ գրավելով նախկին թիմի դարպասը։
2011 թվականի մարտին Իբրահիմովիչն ստացավ երեքխաղյա որակազրկում «Բարիի» պաշտպան Մարկո Ռոսսիի որովայնին հարվածելու համար ։ Մարտի 25-ին որակազրկումը 3 խաղից կրճատվեց 2-ի, որն Իբրահիմովիչին թույլ տվեց խաղալ «Ֆիորենտինայի» դեմ արտագնա խաղը։ Այդ խաղում շվեդը դեղին քարտ ստացավ, իսկ խաղի ամենավերջում կրկին հեռացվեց խաղադաշտից՝ եզրային մրցավարի հանդեպ չափազանց ագրեսիվ վարվելու համար, ինչի պատճառով նորից ստացավ երեքխաղյա որակազրկում ։ 2011 թվականի մայիսի 7-ին՝ «Ռոմայի» դեմ ոչ ոքիից հետո (առաջնության ավարտից 2 տուր առաջ) «Միլանը» վերջին 7 տարվա մեջ պաշտոնապես հաղթեց առաջին Սկուդետտոն։ Իբրահիմովիչը հաղթեց իր 8-րդ ազգային առաջնությունն անընդմեջ, եթե հաշվի առնենք «Յուվենտուսի» 2005-ի և 2006-ի տիտղոսները, որից ակումբը զրկվեց 2006 թվականի կոռուպցիոն սկանդալի պատճառով։ 7 տարվա ընթացքում (2003-2011) նա 3 երկրի 5 ակումբ փոխեց, բայց յուրաքանչյուր ակումբի հետ անփոփոխ ավարտեց մրցաշրջանները՝ աղյուսակում առաջին տեղն զբաղեցնելով։ Ամբողջ մրցաշրջանի արդյունքում Իբրահիմովիչն աչքի ընկավ 21 անգամ և բոլոր առաջնություններում կատարեց 11 արդյունավետ փոխանցում, ինչի համար նրան սկսեցին համեմատել «Միլանի» լեգենդ Մարկո վան Բաստենի հետ ։ Հունիսի 18-ին իտալական ակումբը «Բարսելոնայից» գնեց շվեդի տրանսֆերը ։
2011-2012 մրցաշրջանի իր առաջին գոլը Զլատանը խփեց 2011 թվականի օգոստոսի 6-ին Իտալիայի սուպերգավաթի շրջանակներում «Ինտերի» դեմ կայացած խաղում, որն ավարտվեց 2:1 հաշվով՝ հօգուտ «Միլանի»։ Առաջնությունում Զլատանն աչքի ընկավ դեռ առաջին տուրում՝ «Լացիոյի» դեմ խաղում (2:2)։ Մրցաշրջանում իր 3-րդ գնդակը Զլատանը խփեց Չեմպիոնների Լիգայի 2011-2012 մրցաշրջանի խմբային փուլի երկրորդ՝ «Վիկտորիա Պլզենի» դեմ խաղում՝ աչքի ընկնելով 11 մետրանոցից։ 2011 թվականի նոյեմբերի 23-ին Իբրահիմովիչը «Բարսելոնայի» դեմ խաղում խփեց իր թիմի առաջին գնդակը (2:3)։ Նա աչքի ընկավ 20-րդ րոպեին՝ սառնասրտորեն խաբելով իր նախկին թիմակից Վիկտոր Վալդեսին ։ 2011 թվականի նոյեմբերի 28-ին «Կիևոյին» խփած 2 գնդակներից առաջինը Իբրահիմովիչի համար 100-րդն էր Սերիա A-ում ։
2012 թվականի հունվարի 5-ին «Նապոլիի» դեմ խաղի դրվագներից մեկում շվեդը հարվածեց նեապոլցի պաշտպան Սալվատոր Արոնիկայի դեմքին, ինչի համար հեռացվեց խաղադաշտից, իսկ ավելի ուշ կրկին ստացավ երեքխաղյա որակազրկում ։ Փետրվարի 15-ին՝ «Արսենալի» դեմ փլեյ-օֆֆի խաղում (4:0), Զլատանը դարձավ հանդիպման լավագույն ֆուտբոլիստ ՝ խփելով մեկ գոլ և կատարելով 2 գոլային փոխանցում  ։ 2012 թվականի մարտի 3-ին «Պալերմոյի» դեմ արտագնա խաղում Իբրահիմովիչը «Միլանի» կազմում ձևակերպեց իր առաջին և միակ հետ-տրիկը (4:0)։ Նա աչքի ընկավ 21-րդ, 31-րդ և 35-րդ րոպեներին (հետ-տրիկ 14 րոպեում) ։ Մրցաշրջանի արդյունքում նա դարձավ Իտալիայի առաջնության լավագույն ռմբարկու՝ 32 խաղերում աչքի ընկնելով 28 անգամ։ Ընդհանուր առմամբ մրցաշրջանի ընթացքում Իբրահիմովիչը 35 գնդակ խփեց (28-ն առաջնությունում, 5-ը ՈՒԵՖԱ Եվրոպայի Լիգայում, 1-ը Իտալիայի գավաթում և սուպերգավաթում)։